ATSAKYMAS Į RINKOS KONSULTACIJOS PASTABAS
Pirkimo pavadinimas: Medicininė įranga. 
Pirkimo objektas yra skaidomas į 5 pirkimo objekto dalis:
1 pirkimo dalis: Šeiveris, 1 Vnt.
2 pirkimo dalis: Automatinis turnikeras, 1 Vnt.
3 pirkimo dalis: Medicininis monitorius, 1 Vnt.
4 pirkimo dalis: Dūmų ištraukėjas, 1 Vnt.
5 pirkimo dalis: Elektrochirurginis generatorius, elektrodai, 1 kompl.
	Pastaba:
Techninės specifikacijos punktas 5.1.15 reikalauja komplektuoti dūmų ištraukėją su specializuotais daugkartiniais chirurginiais instrumentais – vaginaliniais skėtikliais su dūmų ištraukimu. Šie specializuoti instrumentai nėra dūmų ištraukėjo dalis ir turėtų būti atskiras pirkimo objektas. Reikalavimas įrangą komplektuoti su specializuotais kitų gamintojų chirurginiais instrumentais yra perteklinis, užkertantis kelią sąžiningai konkurencijai.  

	Atsakymas:
Siekiant pilno dūmų šalinimo vamzdelių diametrų suderinamumo tarp dūmų ištraukėjo ir vaginalinių skėtiklių su dūmų ištraukimu, reikalavimas keičiamas nebus.

	Pagrindimas: 

	PO siekia išvengti situacijos, kai atskirai pirktų skėtiklių vamzdelio prijungimo diametras netinka dūmų ištraukėjui. Siekiant, užtikrinti tiekėjo atsakomybę, kad dūmų ištraukėjas ir vamzdeliai būtų suderinti su skėtikliais, skėtikliai turi būti siūlomi kartu. Tokiu būdu siekiama racionaliai naudoti lėšas, kadangi esant diametrų neatitikimui, įrangos nebus galima naudoti pagal paskirtį.



	Pastaba:
Prašome pakeisti Automatinio turniketo reikalavimus sekančiai:
Ekranas: 2. ≥ 5“ įstrižainė. 3. Šviesumas ≥ 300 cd/m2.
Slėgio reguliavimas : 1. ne prasčiau negu nuo 100 iki 450 mmHg;  

	Atsakymas:
Keičiami Automatinio turniketo reikalavimai sekančiai: 
Ekranas: 1. Lietimui jautrus. 2. ≥ 5“ įstrižainė. 3. Šviesumas ≥ 300 cd/m2.
Slėgio reguliavimas : 1. ne prasčiau negu nuo 100 iki 450 mmHg;  


	Pagrindimas: 

	Konkurencijos užtikrinimui, žeminami automatiniam turniketui keliami reikalavimai .


	Pastaba: 
Reikalavimai Medicininiam monitoriui užkerta galimybę dalyvauti tiekėjui.
Prašoma TS reikalavimus pakeisti sekančiai: 
4.1.2  Ekrano įstrižainė ≥ 27“ į ≥ 26,93"
4.1.3  Monitoriaus skydelio tipas IPS į Monitoriaus skydelio tipas IPS, arba TFT Active Matrix
4.1.4  Skiriamoji geba ≥1920x1080 vaizdo taškų į 3840 x 2160
4.1.5  Antirefleksinė danga, apsauga nuo pirštų antspaudų likučių -būtina į Antirefleksinė, lengvai valoma danga
4.1.8  Šviesumas ≥ 1000cd/m2 į ≥ 770cd/m2
4.1.12 Video įėjimai 1. 3G -SDI arba 12G-SDI; 2. DVI-I arbaHDMI; 3. Composite arba Svideo į Video įėjimai 1. 3G -SDI arba 12G-SDI; 2. DVI-I arba HDMI; nes siūlomi gamintojo „Barco“ monitoriai neturi seno tipo analoginių jungčių, tik skaitmenines. Reikalavimas riboja konkurenciją. Prašome p.4.1.12.3. („Composite arba Svideo“) šalinti iš techninės specifikacijos projekto.

	Atsakymas:
TS reikalavimus pakeisti sekančiai: 
4.1.2  Ekrano įstrižainė ≥ 26,93"
4.1.3  Monitoriaus skydelio tipas IPS, arba TFT Active Matrix
4.1.4  Skiriamoji geba ≥1920x1080-(nekeičiamas)
4.1.5  Antirefleksinė danga, apsauga nuo pirštų antspaudų likučių arba danga lengvai valoma -būtina 
4.1.8  Šviesumas ≥ 770cd/m2
4.1.12 Video įėjimai 1. 3G -SDI arba 12G-SDI; 2. DVI-I arba HDMI; 


	Pagrindimas: 

	4.1.4 reikalavimo formuluotė neužkerta kelio tiekėjo dalyvavimui, tačiau papildomas reikalavimas dėl aukštesnės skiriamosios gebos ne tik neatitinka objektyvių perkamo objekto poreikių, bet ir dirbtinai riboja tiekėjų konkurenciją, taip prieštaraujant Viešųjų pirkimų įstatymo 17 str. įtvirtintiems lygiateisiškumo ir nediskriminavimo principams.
4.1.12 "Composite arba Svideo“ jungties reikalavimas šalinamas iš reikalavimo formuluotės.  Kadangi ši jungis reikalinga siekiant išnaudoti ligoninėje naudojamą 3CCD Endocam 5508, atskiru reikalavimu tiekėjams suteikiamos papildomos galimybės  siūlant  medicininį monitorių.            




